Limbi celtice

Limbile celtice sunt o ramură a limbilor indo-europene derivată din limba proto-celtică, numită și „celtica comună”. Pentru prima dată cuvântul celtic a fost folosit pentru a denumi această familie a limbilor de către Edward Lhuyd, în 1707.

Altădată vorbite pe mari teritorii ale Europei Occidentale, Centrale și Meridionale, inclusiv Peninsula Iberică, teritoriile Franței de azi și Insulele Britanice, astăzi, limbile celtice mai sunt în uz în: Irlanda, Scoția, Țara Galilor, Bretania, Cornwall și Insula Man și, de asemenea, în comunitățile minoritare ale popoarelor celtice din alte regiuni ale lumii, îndeosebi în Statele Unite, Canada, Australia și Noua Zeelandă. Se observă procesul lent de revitalizare, în toate ariile de folosire a limbilor celtice.

În trecut, limbile celtice au fost deseori categorisite împreună cu limbile italice, formând ramura comună a limbilor italo-celtice, așa cum se procedează cu limbile slave și baltice. Astăzi, ipoteza aceasta este, în general, considerată eronată, lingviștii și etnologii propunând teoria de contact intensiv între popoarele preceltice și preitalice, care rezultă din suprapunerea parțială a ariilor locuite de ele.

Clasificare 
Există două modele de clasificare a limbilor celtice: cel mai vechi model le împarte prin criteriul schimbării fonetice a consoanei labiovelare  în  sau . Al doilea model spune că criteriul decisiv de „frângere” a comunității protocelte a fost distanța dintre popoare, grupul hispanoceltic fiind cel dintâi care s-a separat, iar schimbarea  în  sau  s-a întâmplat, în mod independent, ca și schimbarea asemănătoare a aceluiași sunet din latină în română și sardă.

Mai jos, sunt prezentate ambele modele de clasificare:
Criteriul geografic
 limbi celtice continentale
 limba galică
 limba galațiană
 limba lepontină
 limba norică
 limbi hispano-celtice
 limba celtiberică
 limba galaică
 limba lusitană (clasificare incertă)
 limba tartesică
 limbi celtice insulare
 limbi britonice
 limba britanică
 limbi britonice occidentale
 limba cumbrică
 limba galeză
 limbi britonice meridionale
 limba bretonă
 limba cornică
 limba pictă (clasificare incertă)
 limbi goidelice
 limba irlandeză veche
 limba irlandeză
 limba manx
 limba scoțiană

Criteriul fonetic
 limbi P-celtice
 limbi britonice
 limba britanică
 limbi britonice occidentale
 limba cumbrică
 limba galeză
 limbi britonice meridionale
 limba bretonă
 limba cornică
 limba pictă (clasificare incertă)
 limba galică
 limba galațiană
 limba lepontină
 limba norică
 limbi Q-celtice
 limbi goidelice
 limba irlandeză veche
 limba irlandeză
 limba manx
 limba scoțiană
 limbi hispano-celtice
 limba celtiberică
 limba galaică
 limba lusitană (clasificare incertă)
 limba tartesică

Universități care propun cursuri de limbi celtice

Europa
 Université Rennes 2 Haute Bretagne - Skol-Veur Roazhon 2 (Franța)
 Université de Bretagne occidentale - Skol Veur Breizh-Izel (Franța) 
 Universitatea din Cardiff
 Universitatea Țării Galilor din Aberystwyth
 University of Highlands and Islands - Sabhal Mór Ostaig (Scoția, din Regatul Unit)
 University College Cork (Irlanda)
 Universitatea din Marburg 
 University College Dublin
 Universitatea din Aberdeen
 Universitatea din Bonn
 Universitatea din Glasgow
 Universitatea din Oxford
 Universitatea din Moscova
 Universitatea din Viena
 Universitatea din Utrecht

America de Nord
 Universitatea "Harvard"
 New College of California (programul de studii irlandeze)
 Universitatea "Sf. Maria", Halifax, Noua Scoție, din Canada (programul de studii irlandeze)
 Universitatea "Sf. Francisc Xaveriu", Antigonish, Noua Scoție
 Universitatea Berkeley din California
 Universitatea din Ottawa
 Universitatea din Toronto

Note 

 
Celtistică
Limbi flexionare